इलाके के एएसपी विनीत जायसवाल के मुताबिक, 'उन्हें लगातार छेड़खानी की शिकायतें मिल रही थी। जिसके बाद उन्होंने शोहदों का पता लगाने के लिये स्कूल-काॅलेज जाने वाली छात्राओं से ही फीडबैक फार्म के जरिये मनचलों के अड्डों की जानकारी हासिल की। जिससे जिले में घूम रहे मनचले चिन्हित किए जा सकें। रेड कार्ड जारी करने के पीछे पुलिस का मकसद साफ है कि हम उस जगह को चिन्हित कर सके जहां मनचलें लड़कों का हमेशा जमावड़ा लगा रहता है। वहीं इसका एक मकसद मनचलों पर प्रेशर डेवलप करने का है। जिससे उनके जहन में ये बात रहे कि उनका नाम पुलिस रिकॉर्ड में दर्ज हो चुका है।'